ໂຣກມະເຮັງມ້າມ ແມ່ນຍາກທີ່ຈະປົວໄດ້ (ເບິ່ງວີດີໂອພາສາລາວ/ອັງກິດ)
​ໂຣກມະ​ເຮັງ​ມ້າມຊຶ່ງເປັນ​ຕົວ​ການ​ອັນ​ດັບ​ສີ່ ທີ່ພາໃຫ້​ຄົນ​ເສຍ​ຊີວິດຍ້ອນ​​ໂຣກມະ​ເຮັງ ​ໃນສະຫະລັດ ເປັນໂຣກທີ່ປິ່ນປົວໄດ້ຍາກ. ​
ຕອນທີ່ທ່ານ ສະຕີວ ຈອ໊ບສ໌ (Steve Jobs) ລາອອກຈາກຕໍາແໜ່ງ ຫົວໜ້າຜູ້ບໍລິຫານ ຫລື CEO ຂອງບໍລິສັດແອັບເປິ້ລ (Apple) ເມື່ອທ້າຍເດືອນແລ້ວນັ້ນ ທ່ານເວົ້າວ່າ ທ່ານ ລາອອກກໍຍ້ອນວ່າທ່ານບໍ່ສາມາດ ທີ່ຈະປະຕິບັດໜ້າທີ່ຂອງທ່ານໄດ້ ຕາມຄວາມຮຽກຮ້ອງ ຕ້ອງການຂອງໜ້າທີ່ວຽກງານຂອງທ່ານ ຕໍ່ໄປອີກແລ້ວ ເປັນທີ່ຮູ້ກັນດີວ່າ ທ່ານຈອ໊ບສ໌ ເຄີຍໄດ້ຮັບການປິ່ນປົວໂຣກມະເຮັງມ້າມ ຊຶ່ງເປັນຕົວການອັນດັບສີ່ ທີ່ພາໃຫ້ຄົນເສຍຊີວິດ ຍ້ອນໂຣກມະເຮັງຢູ່ໃນສະຫະລັດ ນາຍແພດປິ່ນປົວ ໂຣກມະເຮັງ ເວົ້າວ່າ ມະເຮັງມ້າມແມ່ນ ຍາກທີ່ຈະປິ່ນປົວໄດ້ເພາະວ່າມັນ ເປັນການຍາກທີ່ຈະວິນິດໄສພະຍາດໄດ້ ອະໄວຍະວະອັນ ນີ້ ແມ່ນລີ້ຢູ່ບ່ອນເລິກໆໃນທ້ອງ ເມື່ອມີອາການປາກົດອອກໃຫ້ເຫັນ ກໍແມ່ນຕອນທີ່ພະຍາດ ໄດ້ກ້າວໄປເຖິງຂັ້ນທີ່ຫລ້າສວາຍເກີນໄປແລ້ວ ຜູ້ສື່ຂ່າວວີໂອເອ Vidushi Sinha ມີລາຍລະ ອຽດກ່ຽວກັບຂໍ້ຫຍຸ້ງຍາກໃນການປິ່ນປົວໂຣກມະເຮັງມ້າມ ແລະໂອກາດທີ່ຈະມີຊີວິດລອດ ຊຶ່ງ ວັນນະສອນຈະນໍາມາສະເໜີທ່ານ ໃນປີ 2004, ທ່ານສະຕີວ ຈອ໊ບສ໌ ໄດ້ປະກາດໃຫ້ຮູ້ວ່າ ທ່ານໄດ້ຮັບການ ຜ່າຕັດເພື່ອປົວ ໂຣກມະເຮັງມ້າມ ຊະນິດນຶ່ງ ທີ່ມີຄວາມຮ້າຍແຮງລະດັບ ປານກາງ ແລະບໍ່ຄ່ອຍມີຄົນເປັນ ກັນ ທີ່ເອີ້ນວ່າ ເນື້ອງອກເສັ້ນປະສາດຕ່ອມຂັບນໍ້າຍ່ອຍ ທີ່ເປັນແຊລນ້ອຍໆ ໂຣກມະເຮັງມ້າມຊະນິດນີ້ກວາມເອົາປະມານ 5% ຂອງໂຣກມະເຮັງມ້າມທັງໝົດ ມັນມີ ຜົນກະທົບຕໍ່ພວກແຊລ ທີ່ຜະລິດທາດຮໍໂມລ ທີ່ຄວບຄຸມ ລະດັບນໍ້າຕານໃນເລືອດ ໂຣກ ມະເຮັງມ້າມປະເພດທີ່ກັນດານກ່ວາ ແລະຄົນມັກເປັນກັນນັ້ນ ແມ່ນເປັນຢູ່ໃນແຊລຜີວຂອງ ເນື້ອເຍື່ອຕ່ອມທີ່ຜະລິດນໍ້າຍ່ອຍອາຫານ ມ້າມແມ່ນອະໄວຍະວະຂັບຖ່າຍ ທີ່ມີຄວາມຍາວ 15 ຊັງຕີແມັດ ຕິດແໜບ ຢູ່ເບື້ອງຫລັງກະເພາະ ອາຫານ ແລະຢູ່ລຸ່ມຕັບ ໂຣກ ມະເຮັງມ້າມ ແມ່ນຍາກທີ່ຈະວິນິ ໄສໄດ້ ເພາະວ່າ ພະຍາດນີ້ ໃນ ໄລຍະຕົ້ນໆນັ້ນ ແມ່ນຈະບໍ່ສະ ແດງອາການທີ່ເບິ່ງອອກໄດ້ເລີຍ ດຣ ຄາເລັດ ແອລ-ຊາມີ ຜູ້ ຊ່ຽວຊານໂຣກມະເຮັງ ແຫ່ງສູນກາງການແພດຂອງມະຫາວິທະຍາໄລ ຈັອດຈ໌ ວໍຊິງຕັນ ຫລື George Washington University Medical Center ທີ່ນະຄອນຫລວງວໍຊິງຕັນ ກ່າວວ່າ: " ຫ້າປີພາຍຫລັງການຜ່າຕັດເພື່ອປົວໂຣກມະເຮັງມ້າມ ທ່ານຈອ໊ບສ໌ກໍໄດ້ຮັບການປ່ຽນຕັບ ຊຶ່ງທ່ານບອກໃຫ້ຮູ້ວ່າ: ດຣ ແອລ-ຊາມີ ເວົ້າວ່າ ມັນບໍ່ແມ່ນເລື່ອງທີ່ແປກປະຫລາດຫຍັງເລີຍ ເພາະວ່າໂຣກມະ ເຮັງມ້າມສາມາດແຜ່ລາມໄດ້ ແຕ່ຢ່າງໃດກໍຕາມ ດອກເຕີ້ແອລ-ຊາມີ ເຕືອນວ່າ ການປ່ຽນອະໄວຍະວະບໍ່ແມ່ນ "ລູກປືນ ວິເສດ" ຫລືວິທີປິ່ນປົວໃຫ້ຫາຍຂາດເລີຍ ຊຶ່ງທ່ານອະທິບາຍວ່າ: ການປ່ຽນອະໄວຍະວະແມ່ນພາໃຫ້ພູມຕ້ານທານຂອງຮ່າງກາຍຫລຸດລົງ ຊຶ່ງສາມາດເປີດປະຕູ ໃຫ້ມີບັນຫາໃໝ່ເກີດຂຶ້ນໄດ້ ດຣ ແມັດທິວ ວອລສ໌, (Dr Matthew Walsh) ປະທານພະແນກ ຜ່າຕັດທົ່ວໄປຂອງ ມະເຮັງມ້າມວ່າ: ເຖິງແມ່ນ ດຣ ວອລສ໌ ຍັງບໍ່ເຄີຍໄດ້ປິ່ນປົວທ່ານຈອ໊ບສ໌ຈັກເທື່ອ ແລະກໍບໍ່ຮູ້ລາຍລະອຽດ ກ່ຽວກັບການເຈັບເປັນຂອງທ່ານຈອ໊ບສ໌ ແຕ່ທ່ານກໍ ເວົ້າວ່າ ການຜ່າຕັດຂອງທ່ານຈອ໊ບສ໌ ອາດສາມາດມີຜົນຕາມມາ ຢ່າງໃຫຍ່ຫລວງໄດ້ ຊຶ່ງທ່ານອະທິບາຍວ່າ: ສ່ວນດຣ ແອລ-ຊາມີ ນັ້ນ ກ່າວສະຫລູບວ່າ ໂຣກມະເຮັງມ້າມບາງຊະນິດ ສາມາດແຜ່ ຜາຍທາງກໍາມະພັນໄປຫາກັນໄດ້ຢູ່ໃນຄອບຄົວ ການສູບຢາແລະກິນເຫລົ້າ ກໍມີສ່ວນ ພົວພັນກັບພະຍາດນີ້ ແຕ່ທ່ານກໍກ່າວວ່າ ຍັງບໍ່ຮູ້ສາເຫດຄັກແນ່ຂອງກໍລະນີສ່ວນໃຫຍ່ ຂອງໂຣກມະເຮັງມ້າມນັ້ນ